BOSNA I HERCEGOVINA

FEDERACIJA BOSNE I HERCEGOVINE

BOSANSKO-PODRINJSKI KANTON GORAŽDE

MINISTARSTVO ZA PRIVREDU

**PROGRAM UTROŠKA SREDSTAVA**

**(PROGRAM RAZVOJA TURIZMA U BOSANSKO-PODRINJSKOM KANTONU GORAŽDE**

**ZA 2015. GODINU)**

Godina: 2015

Ekonomski kod: 614 100

Naziv ekonomskog koda: Tekući transferi drugim nivoima vlasti -za razvoj turizma

Naziv programa: Program razvoja turizma u Bosansko-podrinjskom kantonu Goražde za 2015.godinu

Saglasnost: Saglasnost na program utroška dala je Vlada Bosansko-podrinjskog kantona Goražde Odlukom broj: 03-14-1016/15 od 03.07.2015. godine

Datum: Juni 2015. godine

Objavljivanje: Program je objavljen u Službenim novinama Bosansko-podrinjskog kantona Goražde broj: 7/15

Internet: www.mp.bpkg.gov.ba

 **Tehnički podaci o programu**

Period realizacije programa: 01.01.2015. - 31.12.2015. godine

Budžetska linija: Tekući transferi drugim nivoima vlasti za- razvoj turizma

Ekonomski kod: 614 100

Subanalitički kod RAZ 002

Budžetski razdjel: 17

Ukupna vrijednost programa: 45.000 KM

Odgovorna osoba: Esed Radeljaš, mr.sci

Pozicija odgovorne osobe: Ministar

Kontakt osoba: Almas Pita

Kontakt telefon: 038 224 264

Kontakt e-mail: mpbk-privredaipoduzetnistvo@hotmail.com

Internet: [www.mp.bpkg.gov.ba](http://www.mp.bpkg.gov.ba)

U skladu sa članom 45. Zakona o izvršenju Budžeta Bosansko-podrinjskog kantona Goražde za 2015.godinu („Službene novine Bosansko-podrinjskog kantona Goražde“, broj: 2/15), Zakona o budžetima Federacije BiH ( “Službene novine Federacije BiH “, br. 102/13, 9/14 i 13/14) i Zakona o sistemu državne pomoći u Bosni i Hercegovini (“Službeni glasnik BiH” broj: 10/12), Ministarstvo za privredu Bosansko-podrinjskog kantona Goražde utvrđuje:

P R O G R A M U T R O Š K A

sredstava Budžeta za 2015. godinu

sa ekonomskog koda 614 100 RAZ 002 - Tekući transferi drugim nivoima vlasti - za razvoj turizma

**-1-**

NAZIV PROGRAMA

Naziv Programa utroška sredstava Budžeta Ministarstva za privredu Bosansko-podrinjskog kantona Goražde sa ekonomskog koda 614 100 RAZ 001 – Tekući transferi drugim nivoima vlasti - za razvoj turizma, glasi:

**„Program razvoja turizma u Bosansko-podrinjskom kantonu Goražde za 2015. godinu“**

**-2-**

NADLEŽNOSTI MINISTARSTVA ZA PRIVREDU

Na osnovu Zakona o ministarstvima i drugim tijelima kantonalne uprave Bosansko-podrinjskog kantona Goražde (Službene novine Bosansko – podrinjskog kantona Goražde broj: 9/13) nadležnosti Ministarstva za privredu Bosansko-podrinjskog kantona Goražde su predlaganje i provođenje politike u oblasti industrije, poduzimanje mjera za unaprijeđenje proizvodnje, upravljanje prirodnim bogatstvima, razvoj poljoprivrede, upravljanje poljoprivrednim zemljištem, uzgoj, zaštita i unaprijeđenje šuma, šumske komunikacije i eksploatacija šuma, industrijske vode, vodoprivredne aktivnosti, korištenje voda u energetske i rekreacijske svrhe, upotreba i zaštita voda, ulaganja u privredna preduzeća, promet roba i usluga, učešće u kreiranju politike uvoza i izvoza, kontrola cijena proizvoda i usluga, zaključivanje ekonomskih sporazuma, kreiranje i implementacija politike kantonalnog turizma, razvoj turističkih resursa, razvoj rekreativnih, rehabilitacijskih i drugih centara, promocija turizma, ugostiteljstvo, poduzetništvo, provođenje politke razvoja komunikacija i transportne infrastrukture, razvoj javnog prometa, izgradnja, obnova i održavanje saobraćajnica od značaja za kanton, modernizacija cestovnog prometa i osiguranje komunikacijskih veza na području Bosansko-podrinjskog kantona Goražde.

Program razvoja turizma u Bosansko-podrinjskom kantonu Goražde za 2015.godinu usklađen je sa Zakonom o izvršenju budžeta Bosansko-podrinjskog kantona Goražde za 2015. godinu („Službene novine Bosansko-podrinjskog kantona Goražde“, broj: 2/15).

Program je takođe usklađen i sa Programom rada Vlade Bosansko-podrinjskog kantona Goražde za 2015. godinu (“Službene novine Bosansko-podrinjskog kantona Goražde”, broj: 3/15).

**-3-**

OPIS PROGRAMA

Program utroška je provedbeni akt Ministarstva za privredu Bosansko-podrinjskog kantona Goražde koji osigurava da se planirana sredstva u budžetu Ministarstva za privredu Bosansko-podrinjskog kantona Goražde koriste na transparentan, specifičan, mjerljiv način u vremenski određenom periodu sa namjerom/svrhom da se omogući povećanje privredne aktivnosti u sektoru turizma i poboljšanje ukupne kvalitete života na prostoru Bosansko-podrinjskog kantona Goražde.

Ovim programom definisan je način korištenja sredstava za finansiranje programa kroz podsticaje i tekuće transfere.Tekući transferi omogućiće finansijsku podršku privrednim društvima registrovanim za izvođenje građevinskih radova koji imaju mogućnost uređenja plaža, kupališta i priobalja rijeke Drine i Turističkoj zajednici Bosansko-podrinjskog kantona Goražde za izradu turističke signalizacije i promotivnog filma, kao i za održavanje manifestacija koje doprinose većem broju dolazaka turista i noćenja.

Pružanje podrške obezbjedit će se davanjem pojedinačne državne pomoći korisnicima programa za finansiranje projekata ili aktivnosti koje doprinose ostvarivanju posebnih ciljeva i očekivanih rezultata u oblasti razvoja turizma na području Bosansko-podrinjskog kantona Goražde u 2015. godini.

Program utroška je ključni provedbeni dokument za ostvarivanje ciljeva Vlade kantona u sektoru turizma za 2015.godinu.

Program utroška sredstava sa ekonomskog koda 614100 RAZ 002- Tekući transferi drugim nivoima vlasti-za razvoj turizma Ministarstva za privredu Bosansko-podrinjskog kantona Goražde za 2015. godinu (u daljem tekstu program), definiše bitne elemente za dobijanje saglasnosti za program od strane Vlade Bosansko-podrinjskog kantona Goražde, kao što su opći i posebni ciljevi programa, kriteriji za raspodjelu sredstava, potrebna sredstva, korisnici sredstava, procjena rezultata, te procjena nepredviđenih rashoda i izdataka.

**-4-**

POČETAK I VRIJEME IMPLEMENTACIJE PROGRAMA

Implementacija programa za 2015. godinu počinje dobivanjem saglasnosti od Vlade Bosansko podrinjskog kantona Goražde i trajaće do 31.12.2015. godine. Krajnji rok za dostavljanje zahtjeva za korištenje sredstava ističe 02. novembra 2015.godine u 16:00 sati.

**-5-**

STANJE TURIZMA NA PODRUČJU BOSANSKO-PODRINJSKOG KANTONA GORAŽDE

Bosansko-podrinjski kanton Goražde već duži niz godina stagnira po pitanju poboljšanja u jednom od ključnih indikatora razvoja turističke djelatnosti kao što su broj dolazaka turista i broj noćenja. Prema zvaničnim statističkim podacima u 2014. godini ukupno je zabilježeno 2.467 dolazaka turista i 5.563 noćenja.

U odnosu na ostvarene prosječne rezultate u Federaciji Bosne i Hercegovine, podaci o dolascima i noćenjima turista govore o ispodprosječnim rezultatima koje je ostvario Bosansko-podrinjski kanton Goražde po broju dolazaka turista i noćenja.

Podaci o broju dolazaka i noćenja turista u 2014. godini dati su u tabeli 1.

Tabela 1:

**PREGLED DOLAZAKA I NOĆENJA TURISTA NA PODRUČJU BOSANSKO-PODRINJSKOG KANTONA GORAŽDE U PERIODU 01. -12. 2014. GODINE**

|  |  |  |  |  |  |  |
| --- | --- | --- | --- | --- | --- | --- |
|  | **Broj dolazaka** | **Broj** **noćenja** | **Hoteli i sličan smještaj** | **Moteli** | **Pansioni** | **Ostalo** |
| Domaći  | Strani  | Domaći | Strani | **dolasci** | **noćenja** | **dolasci** | **noćenja** | **dolasci** | **noćenja** | **dolasci** | **noćenja** |
| domaći | strani | domaći  | strani | domaći  | strani | domaći | strani | domaći | strani | domai | strani | domaći | strani  | domaći | Str |
| Januar  | 217 | 43 | 566 | 150 | 217 | 43 | 566 | 150 | - | - | - | -- | - | - | - | - | - | - | - | - |
| Februar  | 128 | 28 | 240 | 45 | 128 | 28 | 240 | 45 | - | - | - | - | - | - | - | - | - | - | - | - |
| Mart | 198 | 24 | 283 | 29 | 198 | 24 | 283 | 29 | - | - | - | - | - | - | - | - | - | - | - | - |
| April | 143 | 24 | 324 | 36 | 143 | 24 | 324 | 36 | - | - | - | - | - | - | - | - | - | - | - | - |
| Maj | 157 | 43 | 389 | 188 | 157 | 43 | 389 | 188 | - | - | - | - | - | - | - | - | - | - | - | - |
| Juni | 123 | 37 | 327 | 66 | 123 | 37 | 327 | 66 | - | - | - | - | - | - | - | - | - | - | - | - |
| Juli | 149 | 45 | 353 | 111 | 149 | 45 | 353 | 111 | - | - | - | - | - | - | - | - | - | - | - | - |
| Avgust | 194 | 30 | 369 | 56 | 194 | 30 | 369 | 56 | - | - | - | - | - | - | - | - | - | - | - | - |
| Septembar | 159 | 28 | 316 | 64 | 159 | 28 | 316 | 64 | - | - | - | - | - | - | - | - | - | - | - | - |
| Oktobar | 163 | 24 | 327 | 62 | 163 | 24 | 327 | 62 | - | - | - | - | - | - | - | - | - | - | - | - |
| Novembar | 159 | 61 | 404 | 118 | 159 | 61 | 404 | 118 | - | - | - | - | - | - | - | - | - | - | - | - |
| Decembar | 227 | 63 | 640 | 100 | 227 | 63 | 640 | 100 |  |  |  |  |  |  |  |  |  |  |  |  |
| **UKUPNO** | **2017** | **450** | **4538** | **1025** | **2017** | **450** | **4538** | **1025** |  |  |  |  |  |  |  |  |  |  |  | **-** |

Prosječna dužina zadržavanja turista je 2,26 dana, a najveći broj noćenja u navedenom periodu ostvarili su turisti iz Austrije, Srbije, Turske, Njemačke, Italije, Norveške, Hrvatske, Francuske, Grćke, Češke, Holandije, Rusije, Slovenije, Bugarske, Poljske, Mađarske, Španije, Slovačke, SAD, Švedske i Danske.

**-6-**

PROCJENA NAPRETKA I KLJUČNE KOREKCIJE PROGRAMA U 2015. GODINI

*(6.1.)*

*(Procjena napretka programa u protekloj godini)*

2011. godina je prva godina implementacije Programa razvoja turizma na području Bosansko-podrinjskog kantona Goražde i u istoj je obezbjeđena finansijska podrška za implementaciju deset projekata iz oblasti unprijeđenja javne turističke infrastrukture (6 projekata), promocije turističkih potencijala (dva projekta) i proširenja turističke ponude (dva projekta).

U 2014. godini nije ostvaren značajniji napredak po pitanju povećanja broja dolazaka turista i noćenja, Zbog nedostatka novčanih sredstava u budžetu Bosansko-podrinjskog kantona Goražde program je realizovan u visini od 60.000 KM, što je bilo nedovoljno da se naprave značajniji iskoraci u ovoj oblasti.

Potrebno je napomenuti da Bosansko-podrinjski kanton Goražde ne raspolaže sa dovoljnim brojem kvalitetnih smještajnih jedinica u kojima bi se mogle primiti veće grupe turista pa bi tom problemu trebalo posvetiti značajniju pažnju u narednom periodu.

 *(6.2.)*

*(Ključne korekcije programa za 2015. godinu)*

U odnosu na 2014. godinu, ključne korekcije programa su u tome da se prioritet daje privrednim društvima registrovanim za izvođenje građevinskih radova koji imaju mogućnost uređenja plaža, kupališta i priobalja rijeke Drine i Turističkoj zajednici Bosansko-podrinjskog kantona Goražde za izradu turističke signalizacije i promotivnog filma, kao i za održavanje manifestacija koje doprinose većem broju dolazaka turista i noćenja.

Sa planiranim sredstvima od 45.000 KM programom će se realizovati prethodno navedene aktivnosti, a ista nisu dovoljna da se naprave značajniji iskoraci razvoja turizma u Bosansko-podrinjskom kantonu Goražde.

Program za 2015.godinu je takođe značajno poboljšan po pitanju uvođenja dodatnih kriterija koji preciznije definišu ciljeve i očekivane rezultate programa.

**-7-**

OPĆI I POSEBNI CILJEVI PROGRAMA

*(7.1)*

*(Osnovni cilj programa)*

U skladu sa Programom rada Vlade, osnovni cilj programa je uređenja plaža, kupališta i priobalja rijeke Drine, izrada turističke signalizacije i promotivnog filma, kao i održavanje manifestacija koje doprinose većem broju dolazaka turista i noćenja.

 *(7.2)*

*(Posebni ciljevi)*

Program sadrži posebne ciljeve programa u okviru kojih će se pružati podrška razvoju turizma na području Bosansko-podrinjskog kantona Goražde.

U skladu sa općim ciljem, posebni ciljevi programa su:

1. Uređenje plaža, kupališta i priobalja rijeke Drine
2. Izrada turističke signalizacije i promotivnog filma
3. Održavanje manifestacija kojima se promoviše turistička ponuda Bosansko-podrinjskog kantona Goražde .

*(7.3)*

*(Uređenja plaža, kupališta i priobalja rijeke Drine)*

U okviru prvog posebnog cilja obezbijedit će se transfer privrednim društvima registrovanim za izvođenje građevinskih radova koji imaju mogućnost uređenja plaža, kupališta i priobalja rijeke Drine..

Podrška će se pružiti za unapređenje i revitalizaciju postojeće turističke infrastrukture u cilju pripreme plaža, i kupališta za ljetnu turističku sezonu.

Pri odabiru projekata prednost će imati lokacije na kojima će boraviti veći broj posjetilaca u vrijeme ljetne turističke sezone.

*(7.4)*

*(Izrada turističke signalizacije i promotivnog filma)*

U okviru drugog posebnog cilja obezbijedit će se podrška Turističkoj zajednici u izradi turističke signalizacije i promotivnog filma.

Planirano je postavljanje info panoa i turističkih tabli u općini Goražde i Foča FBiH i isti će omogućiti turistima da što lakše pronađu turističke sadržaje sa kojima raspolaže Bosansko-podrinjski kanton Goražde.

.U okviru ovog cilja podrška će se pružiti i za izradu promotivnog filma sa turističkom ponudom Bosansko-podrinjskog kantona Goražde, što bi trebalo da ima za rezultat dolazak većeg broja turista i noćenja.

 *(7.5)*

*(Održavanje manifestacija kojima se promoviše turistička ponuda Bosansko-podrinjskog kantona Goražde)*

U okviru trećeg posebnog cilja obezbijedit će se podrška Turističkoj zajednici za održavanje manifestacija kojima se promoviše turistička ponuda Bosansko-podrinjskog kantona Goražde.

Podrška će omogućiti finansiranje projekata koji promovišu turističku ponudu Bosansko-podrinjskog kantona Goražde održavanjem manifestacija i sličnih aktivnosti koje imaju za rezultat brži razvoj turističke djelatnosti.

**-8-**

POTREBNA SREDSTVA ZA PROVOĐENJE PROGRAMA

*(8.1.)*

*(Visina sredstava za provođenje programa)*

Potrebna sredstva za provođenje programa definisana su Budžetom Ministarstva za privredu Bosansko-podrinjskog kantona Goražde za 2015. godinu („Službene novine Bosansko-podrinjskog kantona Goražde“, broj: 2/15), na ekonomskom kodu 614 100 RAZ 002-Tekući transferi drugim nivoima vlasti -za razvoj turizma, u ukupnom iznosu od 45.000 KM.

*(8.2)*

 *(Maksimalni budžet po posebnim ciljevima)*

Programom se utvrđuje visina, odnosno maksimalni iznos sredstava za svaki posebni cilj programa. Maksimalna visina sredstava za pojedinčni posebni cilj predstavlja jednu finansijsku komponentu programa.

Za svaki poseban cilj, odnosno za svaku finansijsku komponentu programa definisan je slijedeći maksimalni budžet:

1. Uređenje plaža, kupališta i priobalja rijeke Drine

Maksimalan budžet 15.000 KM

1. Izrada turističke signalizacije i promotivnog filma

Maksimalan budžet 16.000 KM

1. Održavanje manifestacija kojima se promoviše turistička ponuda Bosansko-podrinjskog kantona Goražde .

Maksimalan budžet 14.000 KM

 *(8.3)*

*(Preraspodjela sredstava)*

U slučaju potrebe, Ministarstvo za privredu Bosansko-podrinjskog kantona Goražde može napraviti preraspodjelu sredstava sa jedne na drugu komponentu (posebni cilj) u iznosu do maksimalno 10 procenata od iznosa komponente sa koje se sredstva prenose. Preraspodjelu ovih sredstava Ministarstvo za privredu Bosansko-podrinjskog kantona Goražde će izvršiti Odlukom ministra za privredu Bosansko-podrinjskog kantona Goražde.

U slučaju postojanja opravdane potrebe za korekcijom iznosa sredstava planiranih za svaku komponentu do maksimalno 25 procenata Ministarstvo za privredu Bosansko-podrinjskog kantona Goražde može napraviti preraspodjelu sredstava uz saglasnost Vlade Bosansko-podrinjskog kantona Goražde.

U slučaju izmjene ukupne vrijednosti programa koja je rezultat Izmjene i dopune Budžeta Bosansko-podrinjskog kantona Goražde, preusmjerenja sa drugih kodova ili na druge kodove unutar budžeta ministarstva i preusmjeravanja između budžetskih korisnika, Ministarstvo za privredu Bosansko-podrinjskog kantona Goražde se ovlašćuje da može vršiti izmjenu i dopunu programa u skladu sa potrebama na osnovu kojih su donesene odluke o preusmjeravanju, povećanju ili smanjenju ukupne vrijednosti programa uz saglasnost Vlade Bosansko-podrinjskog kantona Goražde.

**-9-**

KRITERIJI ZA RASPODJELU SREDSTAVA

*(9.1)*

*(Način raspodjele sredstava)*

 Raspodjela sredstava vrši se dodjelom državne pomoći za svrhe predviđene tačkom 7. programa i ona može biti dodjeljena jednom ili više puta u skladu sa odredbama programa.

 Raspodjela sredstava vršiće se na osnovu odobrenih projekata za sredstvima u skladu sa svakim posebnim ciljem programa**.** Konačnu saglasnost na spisak korisnika sredstava državne pomoći iz ovog programa daje Vlada Bosansko-podrinjskog kantona Goražde.

Sredstva iz ovog programa dodjeljivaće se u formi projektnog finansiranja (plaćanje unaprijed) i u formi subvencioniranja troškova (naknadno plaćanje).

 *(9.2)*

*(Kriteriji za raspodjelu)*

Sredstva iz Budžeta Ministarstva za privredu Bosansko-podrinjskog kantona Goražde će se dodjeljivati korisnicima srazmjerno njihovom doprinosu ostvarivanja općih i posebnih ciljeva i očekivanih rezultata programa. Za ocjenjivanje doprinosa ostvarivanja ciljeva programa primjenjivat će se dva eliminatorna kriterija i jedan kriterij za rangiranje aplikacija.

Eliminatorni kriteriji su:

1. ispunjavanje općih uslova za učestvovanje u programu,
2. ispunjavanje posebnih uslova za učestvovanje u programu.

Kriterij po osnovu kojeg će se rangirati korisnici sredstava je rezultat procesa apliciranja, selekcije i evaluacije projekata.

*(9.3)*

*(Podobnost za učestvovanje u programu)*

 U implementaciji programa primjenjivaće se restriktivne procedure koje omogućavaju ravnopravno učestvovanje u programu svim licima koja spadaju u jednu od slijedećih kategorija:

1. Da su registrovani kao privredna društva za izvođenje građevinskih radova koji imaju mogućnost uređenja plaža, kupališta i priobalja rijeke Drine,
2. Da imaju status kantonalne turističke zajednice u skladu sa zakonom.

*(9.4)*

*(Opći uslovi za učestvovanje u programu)*

Opći uslovi koje aplikanti moraju ispuniti su:

1. da imaju registraciju na prostoru Bosansko-podrinjskog kantona Goražde,
2. da imaju ugovor o otvorenom bankovnom računu i uvjerenje banke da isti nije u blokadi,
3. ID broj aplikanta (identifikacioni broj aplikanta),
4. da u momentu podnošenja aplikacije imaju tri i više stalno zaposlena radnika na neodređeno vrijeme (za lica iz kategorije a),
5. da nemaju neizmirenih obaveza za poreze i doprinose, osim obaveza koje su obuhvaćene ugovorom o reprogramiranju obaveza,
6. da imaju Obavještenje o razvrstavanju pravnog lica po „Klasifikaciji djelatnosti Bosne i Hercegovine 2010”,
7. da imaju dokaz o raspolaganju stalnim sredstvima kojima mogu izvesti predviđene radove -specifikacija mašina i opreme (za lica iz kategorije a),

 *(9.5)*

*(Posebni uslovi za učestvovanje u programu)*

 U implementaciji programa, pored općih, primjenjivaće se i posebni uslovi za učestvovanje u programu.

Posebni uslovi koji se primjenjuju za aplikante u okviru prvog posebnog cilja su:

1. da spadaju u a. kategoriju lica kojima je općim uslovima omogućeno učestvovanje u programu,
2. da su ispunili ugovorene obaveze i namjenski utrošili sredstva odobrena od strane Ministarstva za privredu Bosansko-podrinjskog kantona Goražde u periodu od protekle tri godine ukoliko im je takva pomoć dodjeljena,
3. da se realizacija projekta planira na obalama rijeke Drine na već postojećim kupalištima, a pri odabiru projekata prioritet će imati kupalište „Žanj“ .

Posebni uslovi za apliciranje u okviru drugog posebnog cilja su sredstva namjenjena Turističkoj zajednici Bosansko-podrinjskog kantona Goražde za izradu turističke signalizacije i promotivnog filma.

Posebni uslovi koji se primjenjuju za aplikante u okviru trećeg posebnog cilja su:

1. da spadaju u b.. kategoriju lica kojima je općim uslovima omogućeno učestvovanje u programu,
2. da su ispunili ugovorene obaveze i namjenski utrošili sredstva odobrena od strane Ministarstva za privredu Bosansko-podrinjskog kantona Goražde u periodu od protekle tri godine ukoliko im je takva pomoć dodjeljena,
3. da su aplicirali sa projektima za održavanje manifestacija kojima se promoviše turistička ponuda Bosansko-podrinjskog kantona Goražde..

 *(9.6)*

*(Kandidovanje prijedloga projekata)*

Prijedlozi projekata dostavljaju se nakon objavljivanja javnog poziva, koji se raspisuje u skladu sa odredbama programa.

Prijedlozi projekata se dostavljaju isključivo putem aplikacione forme za projekte, po svakom posebnom cilju.

Minimalno jedan javni poziv će se raspisati za sve posebne ciljeve programa. Ministarstvo za privredu Bosansko-podrinjskog kantona Goražde može raspisati i javni poziv za pojedinačne komponente programa u slučaju da se ne utroše sva sredstva planirana programom.

 Pravilno popunjavanje propisane forme omogućava da se svi aspekti prijedloga projekata objektivno selektiraju i procjene.

Svi prijedlozi projekata se procjenjuju u skladu sa procedurama apliciranja, selekcije, evaluacije i rangiranja. Procjenjivanje prijava provodi se u skladu sa procedurama apliciranja.

**-10-**

PROCEDURE APLICIRANJA, SELEKCIJE I EVALUACIJE PROJEKATA

*(10.1)*

*(Aplikanti)*

Lica koja ispunjavaju opće uslove za učestvovanje u programu i koja u formi propisanoj od strane Ministarstva za privredu Bosansko-podrinjskog kantona Goražde dostave prijedloge projekata imaju status aplikanta.

Prvi javni poziv se raspisuje u roku od 15 dana od dana dobivanja saglasnosti koja je propisana programom. Javni poziv minimalno sadrži sažetak svrhe, općeg i posebnih ciljeva, način raspodjele i rokove za dostavljanje aplikacija.

Javni poziv se objavljuje na internet stranici Vlade Bosansko-podrinjskog kantona Goražde i u jednom ili više elektronskih medijia.

Krajnji rok za objavljivanje javnih poziva je 02. novembar 2015.godine do 16:00 sati.

*(10.2)*

*(Kandidovanje prijedloga projekata)*

Aplikant može kandidovati prijedlog projekta u skladu sa procedurama predviđenim programom.

Aplikant može dostaviti više prijedloga projekata, ali maksimalno jedan prijedlog projekta u okviru prvog posebnog cilja.

U okviru drugog i trećeg posebnog cilja, aplikanti mogu kandidovati više prijedloga projekata.

 Ministarstvo za privredu Bosansko-podrinjskog kantona Goražde će raspisati drugi javni poziv za dostavljanje prijedloga projekata ukoliko se u prvom javnom pozivu ne utroše sva planirana sredstva programa ili ukoliko dodje do povećanja budžeta.

*(10.3)*

*(Finansiranje prijedloga projekata)*

 Ukupan budžet predloženog projekta koji aplikanti dostavljaju za finansiranje, ne može biti manji od 6.000 KM i veći od 16.000 KM.

 Minimalni i maksimalni iznos granta koji može biti zatražen za sufinansiranje projekta je u rasponu od 6.000 KM do maksimalno 16.000 KM.

Prijedlozi projekata čiji ukupni iznos prelazi maksimalni iznos projekta u kojima je planirani grant veći ili manji od utvrđene visine će u fazi administrativne provjere biti automatski odbijeni kao neprihvatljivi za finansiranje.

Minimalni i maksimalni iznos granta za finansiranje projekata iz sredstava ovog programa je definisan u rasponu za svaki poseban cilj u tabeli 2.

Tabela 2:

Pregled minimanih i maksimalnih iznosa grant sredstava za finansiranje iz programa

|  |  |  |  |
| --- | --- | --- | --- |
|  | Ukupan budžet po komponenti |  Minimalni  iznos  granta |  Maksimalni iznos  granta |
| Uređenje plaža, kupališta i priobalja rijeke Drine | 15.000 KM | 6.000 KM | 15.000 KM |
| Izrada turističke signalizacije i promotivnog filma  | 16.000 KM | 6.000 KM | 16.000 KM |
| Održavanje manifestacija kojima se promoviše turistička ponuda Bosansko-podrinjskog kantona Goražde | 14.000 KM |  6.000 KM | 14.000 KM |

*(10.4)*

*(Otvaranje aplikacija i administrativna provjera)*

 Otvaranje aplikacija i administrativna provjera za prijedloge projekata se provodi najkasnije 30 dana od zatvaranja javnog poziva.

 Administrativna provjera se provodi u cilju utvrđivanja da li lice koje je dostavilo aplikaciju ispunjava uslove za dobivanje statusa aplikanta u skladu da odredbama ovog programa.. Administrativnu provjeru vrši komisija Ministarstva za privredu Bosansko-podrinjskog kantona Goražde. Administrativnom provjerom se utvrđuje:

* da li je aplikacija dostavljena u roku i na način predviđen programom,
* da li su dostavljeni svi prilozi na način predviđen programom,
* da li aplikant ispunjava opće uslove za učestvovanje u programu,
* da li aplikant ispunjava posebne uslove za kandidovanje projekata,
* da li je aplikacija potpuna i ispravno popunjena u skladu sa propisanom formom,
* da li je aplikacija usklađena sa svrhom programa, općim ciljem programa, da li je zahtjevana podrška u skadu sa posebnim ciljevima programa i da li je predloženo finansiranje u skladu sa odredbama o finansiranju.

Ukoliko su ovi uslovi ispunjeni, komisija će aplikaciju evaluirati u skladu sa odredbama programa. U suprotnom aplikacija će i bez evaluacije biti odbijena iz administrativnih razloga.

Aplikacije pisane rukom će biti automatski odbijene.

Nakon provedene administrativne procedure, Ministarstvo za privredu Bosansko-podrinjskog kantona Goražde će obavijestiti sve aplikante o rezultatima administrativne provjere.

*(10.5)*

*(Evaluacija dostavljenih prijedloga projekata)*

Za provođenje procesa selekcije, evaluacije i ocjenjivanja projekata Ministarstvo za privredu Bosansko-podrinjskog kantona Goražde formira komisiju. Komisija provodi evaluaciju dostavljenih prijedloga projekata nakon provedene administrativne provjere.

Komisija sve dostavljene aplikacije razmatra i evaluira u periodu od maksimalno 30 dana od završetka administrativne provjere.

U evaluaciju projekata komisija primjenjuje pet grupa indikatora i to:

* Finansijski i operativni kapaciteti aplikanta
* Relevantnost
* Metodologija
* Održivost
* Budžet i troškovna efikasnost

 *(10.6)*

*(Ocjenjivanje aplikacija)*

Evaluacija aplikacija se provodi na osnovu skale za evaluaciju. Evaluacijski kriteriji su podjeljeni u okviru grupa i podgrupa. Za svaku podgrupu komisija daje ocjenu između 1 i 5 prema slijedećim kategorijama procjena:

1 - veoma slabo;

2 - slabo;

3 - adekvatno;

4 - dobro;

5 - veoma dobro.

Svaka ocjena se množi sa koeficijentom koji je za svaki indikator predviđen u evaluacijskoj skali. Maksimalan broj bodova za projekat iznosi 100.

Projekti koji imaju manje od 70 bodova se odbacuju u prvom krugu selekcije. Ukoliko je ukupan rezultat u poglavlju **relevantnost** manji od 15 aplikacija se odbija, bez obzira na dobiven ukupan maksimalan broj bodova. Ukoliko je ukupan rezultat u poglavlju **budžet i troškovna efikasnost** manji od 15 aplikacija se odbija, bez obzira na dobiven ukupan maksimalan broj bodova.

Komisija će procjenjivati vrijednost indikatora. Prilikom određivanja vrijednosti indikatora komisija će se pridržavati prioriteta, finansijskih kriterija i načina rangiranja koji su propisani programom. Svi članovi komisije dodjeljuju ocjene, a ukupan broj bodova se dobija kada se ocjene dobivene od svih članova komisije podjeli sa brojem članova komisije.

 *(10.7)*

*(Skala za evaluaciju)*

|  |  |
| --- | --- |
| INDIKATOR | SKALA |
| Projekti |  Zahtjevi |
|  |  |  |
| **1. Finansijski i operativni kapaciteti aplikanta** | **10** |  |
| 1.1. Procjenjeni nivo iskustva aplikanta u upravljanju projektom? | 5 | - |
| * 1. Procjenjeni nivo tehničkogi stručnog znanje i iskustva neophodnog za implementaciju projekata?
 | 5 |  |
| **2. Relevantnost** | **25** | **25** |
| * 1. Koliko je aplikacija relevantna za svrhu, opći i posebne ciljeve programa?
 | 5 | 5 |
| * 1. Koliko je aplikacija relevantna za prioritetne aktivnosti u okviru svakog posebnog cilja?
 | 5x2 | 5x2 |
| 2.3. Koliko je aplikacija relevantna za očekivane rezulate programa? | 5x2 | 5x2 |
| **3. Metodologija** | **10** |  |
| * 1. Da li aktivnosti u prijedlogu projekta odgovarajuće i koegzistentne sa ciljevima i očekivanim rezultatima projekta?
 | 5 | - |
| * 1. Koliko je koherentan dizajn projekta, konkretna analiza problema, da li su predložene aktivnosti odgovarajuće za rješavanje prezentiranog problema, te da li su na zadovoljavajući način planirani raspoloživi resursi aplikanta, a koji mogu doprinijeti rješavanju problema?
 | 5 | - |
| **4. Održivost** | **25** | **25** |
| * 1. Da li će mjere podrške programa značajnije doprinijeti rješavanju problema koji je naveden u prijedlogu projekta ili zahtjevu?
 | 5 | 5 |
| * 1. Da li predložene aktivnosti mogu imati pozitivne multiplikativne efekte na ukupni razvoj turizma Bosansko-podrinjskog kantona Goražde?
 | 5x2 | 5x2 |
| * 1. Da li su očekivani rezultati aktivnosti za koje se traži finansiranje održivi u finansijskom smislu i da li će se ostvarivati i nakon prestanka finansiranja iz programa, u periodu od minimalno tri godine?
 | 5x2 | 5x2 |
| **5. Budžet i troškovna efikasnost** | **30** | **30** |
| * 1. Da li je odnos između planiranih troškova i očekivanih rezultata zadovoljavajući?
 | 5x2 | 5x2 |
| * 1. Da li je visina predloženih troškova adekvatna za implementaciju planiranih aktivnosti?
 | 5x2 | 5x2 |
| * 1. Da li su predloženi troškovi aktivnosti obrazloženi na način da dokazuju da će sredstva programa biti iskorištena na efikasan i ekonomičan način?
 | 5x2 | 5x2 |
| **MAKSIMALAN BROJ BODOVA** | **100** | **80** |

*(10.8)*

*(Procedure odobravanja prijedloga projekata)*

Projekti koji su u procesu evaluacije dobili više od 70 bodova, komisija rangira po broju osvojenih bodova.

U procesu odobravanja, Komisija može uvidom na terenu provjeriti stanje u pogledu usklađenosti stvarnog stanja sa stanjem navedenim u prijedlogu projekta.

Nakon provedenog rangiranja odobravaju se svi najbolje rangirani projekti do visine raspoloživih sredstava koja su programom definisana za svaki poseban cilj. Svi najbolje rangirani projekti za koje postoje rasploživa sredstva imaju status odobrenih projekata.

Prijedlozi projekata koji imaju više od 70 bodova, ali za čije finansiranje nema raspoloživih sredstava stavljaju se na listu čekanja u slučaju obezbjeđenja dodatnih sredstava za program ili donošenja odluke o preraspodjeli sredstava u skladu sa odredbama programa. U suprotnom prijedlog projekta se odbija.

Nakon provedenog rangiranja, Komisija predlaže odobravanje prijedloga projekta u punom ili umanjenom iznosu u zavisnosti od rezultata procesa evaluacije.

Sve odobrene projekte Ministarstvo za privredu Bosansko-podrinjskog kantona Goražde predlaže Vladi Bosansko-podrinjskog kantona Goražde da donese Odluku o odobravanju prijedloga projekta koji će se finansirati sredstvima iz budžeta Ministarstvo za privredu Bosansko-podrinjskog kantona Goražde – ekonomski kod 614 100 RAZ 002 – Tekući transferi drugim nivoima vlasti –za razvoj turizma..

Istovremeno sa prijedlogom Odluke o odobravanju prijedloga projekata, Vladi Bosansko-podrinjskog kantona Goražde se dostavlja odobreni prijedlog projekata i prednacrt Ugovora o finansiranju odobrenih projekata.

Ukoliko se Odlukom Vlade Bosansko-podrinjskog kantona Goražde o davanju saglasnosti na spisak korisnika odobrava iznos granta veći od 10.000 KM, prije potpisivanja Ugovora, nacrt Ugovora dostavlja se Kantonalnom pravobraniocu na Mišljenje.

U slučaju da je planirano finansiranje projekta iz programa veće od 6.000 KM i manje od 50.000 KM, uz prednacrt Ugovora podnosi se i Prijedlog Zaključka Vlade Bosansko-podrinjskog kantona Goražde o davanju saglasnosti Ministru za privredu Bosansko-podrinjskog kantona Goražde za potpisivanje Ugovora.

Nakon prihvatanja prijedloga Odluke od strane Vlade Bosansko-podrinjskog kantona Goražde, i pribavljenog Mišljenja kantonalnog pravobranilaštva na Nacrt Ugovora, pristupa se potpisivanju Ugovora za finansiranje projekata o čemu se aplikanti pismeno obavještavaju.

Ugovorom se definiše način implementacije projekta, vrijeme implementacije, obaveze korisnika sredstava i Ministarstva za privredu Bosansko-podrinjskog kantona Goražde i način obezbjeđenja instrumenata za namjenski utrošak sredstava.

Nakon potpisivanja Ugovora, Ministarstvo za privredu Bosansko-podrinjskog kantona Goražde predlaže Vladi Bosansko-podrinjskog kantona Goražde da u skladu sa Zakonom o izvršenju Budžeta, donese odluku o odobravanju sredstava iz budžeta Ministarstva za privredu Bosansko-podrinjskog kantona Goražde – ekonomski kod 614 100 RAZ 002 – Tekući transferi drugim nivoima vlasti –za razvoj turizma u skladu sa potpisanim Ugovorom.

Nakon privatanja prijedloga Odluke o odobravanju zahtjeva za isplatom sredstava od strane Vlade Bosansko-podrinjskog kantona Goražde, zahtjev za plaćanje se dostavlja Ministarstvu za finansije.

**-11-**

PRIORITETI, PRIORITETNA PODRUČJA, FINANSIJSKI KRITERIJI I NAČIN RANGIRANJA

*(11.1)*

*(Prioritetne aktivnosti)*

Prioritetne aktivnosti i mjere su definisane zasebno za svaki posebni cilj.

Prioritetne aktivnosti i mjere koje imaju prednost za učestvovanje u programu u okviru prvog posebnog cilja su:

* unapređenje i revitalizacija postojeće turističke infrastrukture u priobalju rijeke Drine,
* poboljšanje pristupnih puteva do plaža,
* uređenje kupališta na rijeci Drini s posebnim osvrtom na kupalište „Žanj“
* priprema plaža i kupališta za ljetnu turističku sezonu i stvaranja pretpostavki za održavanje igara na istim
* ostali sadržaji koji će pružiti ugodan boravak posjetiocima i kupačima.

Prioritetne aktivnosti i mjere koje imaju prednost za učestvovanje u programu u okviru drugog posebnog cilja su:

* postavljanje info panoa i turističkih tabli u općini Goražde i Foča FBiH radi pružanja mogućnostii turistima da što lakše pronađu turističke sadržaje sa kojima raspolaže Bosansko-podrinjski kanton Goražde,
* izrada promotivnog filma sa turističkom ponudom Bosansko-podrinjskog kantona Goražde u cilju bržeg razvoja turizma.

Prioritetne aktivnosti i mjere koje imaju prednost za učestvovanje u programu u okviru trećeg posebnog cilja su:

* održavanje manifestacija kojima se promoviše turistička ponuda Bosansko-podrinjskog kantona Goražde,
* organizovanje promotivnih i drugih inovativnih turističkih događaja na rijeci Drini, koji promovišu turizam na području Bosansko-podrinjskog kantona Goražde.

Aplikanti u svojim projektima mogu predvidjeti i implementaciju ostalih aktivnosti i mjera koje su povezane sa posebnim ciljevima programa.

Za ocjenjivanje doprinosa predložene prioritetne aktvnosti primjenjivat će se posebni finansijski kriteriji.

*(11.2)*

 *(Finansijski kriteriji)*

Finansijski kriteriji se primjenju za ocjenu budžeta i troškovne efikasnosti predloženih aktivnosti.

Za ocjenjivanje odnosa planiranih troškova i očekivanih rezultata, te adekvatnosti i efikasnosti i ekonomičnosti aktivnosti, primjenjivaće se slijedeći finansijki kriteriji:

* za korištenje mašina na uređenju priobalja rijeke Drine i plaža i kupališta odobriće se sredstva u iznosu ne većem od 100 KM/1sat rada mašine,
* za čišćenje terena od otpadnog materijala, utovar u vozilo i odvoz na deponiju odobriće se sredstva ne veća od 2 KM/m/m2 oćišćene površine,
* za nabavku, dopremu i razastiranje odgovarajućeg materijala na podlogu odobriće se sredstva ne veća od 35 KM /m3  ugrađenog materijala.

Maksimalan iznos sredstava predviđen za ove namjene je 15.000 KM.

Za Izradu turističke signalizacije i promotivnog filma predviđena su sredstva u iznosu od 16.000 KM.

Iznos sredstava predviđen za održavanje manifestacija kojima se promoviše turistička ponuda Bosansko-podrinjskog kantona Goražde. biće finansiran u rasponu od 6.000 do14.000 KM u zavisnosti od broja učesnika.

U okviru jednog projekta poželjna je implementacija više međusobno povezanih prioritetnih aktivnosti.

Maksimalan iznos sredstava predviđen za ove namjene je 14.000 KM.

*(11.3)*

*(Način rangiranja)*

Prilikom ocjenjivanja finansijskih i operativnih kapaciteta prednost će se dati aplikantima koji redovno izmiruju obaveze prema porezima i doprinosima u odnosu na aplikante koji imaju reprogram duga, koji su duži vremenski period aktivni na području kantona, koji su veći broj godina poslovali sa dobitkom, koji imaju bolju organizacionu strukturu, koji su u posljednje tri godine provodili slične projekte.

Prilikom ocjenjivanja relevantnosti projekta prednost će se davati projektima koji su predviđeni programom, a komisija će voditi računa da odobreni projekti omoguće ispunjavanje svih očekivanih rezultata programa.

Prednost će se dati aplikacijama koje imaju za cilj realizaciju prioritetnih aktivnosti i mjera predviđenih ovim programom. Posebna pažnja će biti data aplikacijama koje doprinose ostvarivanju više prioritetnih aktivnosti i mjera predviđenih programom.

Prednost u pružanju podrške će se dati projektima koji omogućavaju ostvarivanje većih rezultata koji su predviđeni ovim programom.

Prilikom ocjenjivanja metodologije ocjenjivat će se metode i predloženi način realizacije aktivnosti. Aplikacije koje imaju bolje razrađenu metodologiju i koherentniji plan implementacije projekta će imati prednost pri rangiranju.

Prilikom ocjenjivanja održivosti projekta, prednost imaju aplikacije koje na sveobuhvatniji način rješavaju problem i omogućavaju ostvarivanje rezultata, koje provode aktivnosti koje su bolje povezane sa potrebama turizma i koje mogu dugoročno osigurati nastavak aktivnosti i nakon završetka projekta.

Prikom ocjenjivanja budžeta i troškovne efikasnosti prednost će se dati aplikacijama koje bolje ispunjavaju finansijske kriterije programa.

**-12-**

NAZIV KORISNIKA SREDSTAVA

*(12.1)*

*(Korisnici sredstava)*

Korisnici sredstava su lica koja ispunjavaju opće i posebne uslove programa i koji su uspješno završili proces apliciranja, selekcije i evaluacije i koji su uspješno rangirani za korištenje sredstava iz ovog programa.

*(12.2)*

*(Registar korisnika)*

Ministarstvo za privredu Bosansko-podrinjskog kantona Goražde vodi registar korisnika u kojem se nalaze svi relevantni podaci o datoj državnoj pomoći u okviru ovog programa za period od tri godine od godine dobijanja državne pomoći.

**-13-**

PROCJENA REZULTATA

*(13.1)*

*(Pregled očekivanih rezultata podrške)*

Aplikanti su dužni u prijedlogu projekta navesti specifične rezultate koji su direktno povezani sa očekivanim rezultatima ovog programa i moraju biti mjerljivi i jasno vremenski određeni.

Očekivani rezultati Programa podrške razvoju turizma u Bosansko-podrinjskom kantonu Goražde u 2015.godini su:

* uređenje minimalno jedne lokacije na rijeci Drini,
* poboljšanje uređenosti priobalja na prioritetnim turističkim lokacijama,
* unaprijeđenje, uređenje i revitalizacija turističke infrastrukture,
* izrada promotivnog filma sa turističkom ponudom Bosansko-podrinjskog kantona Goražde u cilju bržeg razvoja turizma,
* postavljanje info panoa i turističkih tabli u općini Goražde i Foča FBiH radi pružanja mogućnostii turistima da što lakše pronađu turističke sadržaje sa kojima raspolaže Bosansko-podrinjski kanton Goražde,
* održavanje najmanje dvije manifestacije kojima se promoviše turistička ponuda Bosansko-podrinjskog kantona Goražde,
* organizovanje promotivnih i drugih inovativnih turističkih događaja na rijeci Drini, koji promovišu turizam na području Bosansko-podrinjskog kantona Goražde,
* povećanje kvaliteta turističkih usluga.

Sve aplikacije koje se podnose za finansiranje iz sredstava programa će biti procjenjivane u odnosu na njihove očekivane rezultate. Očekivani rezultati prijedloga projekata se procjenjuju u odnosu na očekivane rezultate programa.

Očekivani rezultati koji su predloženi u prijedlogu projekta će se koristiti za ocjenu kvalitete prijedloga projekta i njegovog doprinosa ostvarivanju ciljeva programa, a takođe će biti kriterij za ocjenu namjenskog utroška sredstava i ispunjavanja ugovorenih obaveza po odobrenim grantovima Ministarstva za privredu Bosansko-podrinjskog kantona Goražde.

Mjerenje rezultata aktivnosti će se vršiti na osnovu rezultata monitoringa implementacije i rezultata obilaskom korisnika na terenu i na osnovu pismenih izvještaja korisnika sredstava.

U cilju osguranja procjene rezultata programa, odabrani korisnici koji su dobili podršku dužni su nakon utroška odobrenih sredstava dostaviti Ministarstvu za privredu Bosansko-podrinjskog kantona Goražde Izvještaj o provedenim aktivnostima koje su odobrene za finansiranje iz programa. Odabrani korisnici dužni su dostavljati jedan izvještaj na kraju i jedan na polovini perioda implementacije projekta. Forma i sadržaj Izvještaja o utrošku sredstava će biti dostavljena svim korisnicima sredstava.

*(13.2)*

*(Kvantitativni pregled očekivanih rezultata)*

Očekivani rezultati programa su u skladu sa zacrtanim ciljevima iz Programa rada Vlade Bosansko-podrinjskog kantona Goražde za 2015. godinu.

Ovim programom predviđeni su minimalni očekivani rezultati.

U oblasti uređenja lokacija na rijeci Drini na lokalitetu općina Goražde planirana je podrška uređenja jednog kupališta-plaže, a maksimalan grant po projektu u skladu sa predviđenim finansijskim kriterijima je 15.000 KM.

Programom je planirana postavljanje info panoa i turističkih tabli u općini Goražde i Foča FBiH radi pružanja mogućnostii turistima da što lakše pronađu turističke sadržaje sa kojima raspolaže Bosansko-podrinjski kanton Goražde, i izrada promotivnog filma sa turističkom ponudom Bosansko-podrinjskog kantona Goražde u cilju bržeg razvoja turizma..

Maksimalan grant po ovom projektu je 16.000 KM

U oblasti promocije turističke ponude tokom 2015. godine program će omogućiti održavanje najmanje dvije manifestacije kojima se promoviše turistička ponuda Bosansko-podrinjskog kantona Goražde.kao i organizovanje promotivnih i drugih inovativnih turističkih događaja na rijeci Drini, koji promovišu turizam na području Bosansko-podrinjskog kantona Goražde

Maksimalan grant za ove namjene je 14.000 KM

Prilikom procesa ocjenjivanja prijedloga projekata primjenjivat će se okvir koji je definisan za očekivane rezultate programa i on se nalazi u tabeli broj 3.

Tabela 3:

Tabelarni pregled minimalnih očekivanih rezultata i maksimalni iznos podsticaja

|  |  |  |  |  |  |  |
| --- | --- | --- | --- | --- | --- | --- |
| Rbr | **Očekivani rezultat** | **Minimalni očekivani rezultat** | **Jedinica rezultata** | **Broj jed.** | **Maksimalni budžet (KM)** | **Maksimalni podsticaj po jedinici rezultata (KM)** |
| **1.** | **Prvi posebni cilj** |  |  |  |  |  |
| 1.1. | Uređenje jedne plaže –kupališta sa najvećim brojem posjetilaca i kupača  | Detaljno i plansko uređenje i revitalizacija plaže–kupališta sa najvećim brojem posjetilaca i kupača | projekt | 1 | 15.000 | 15.000 |
| **2.** | **Drugi posebni cilj** |  |  |  |  |  |
| 2.1. | Promocija turističke ponude i turističkih sadržaja Bosansko-podrinjskog kantona Goražde  | * postavljeni info panoi i turističke table u općini Goražde i Foča FBiH radi pružanja mogućnostii turistima da što lakše pronađu turističke sadržaje sa kojima raspolaže Bosansko-podrinjski kanton Goražde
* urađen promotivni film sa turističkom ponudom Bosansko-podrinjskog kantona Goražde
 | prijekt | 1 | 16.000 | 16.000 |
| **3** | **Treći posebni cilj** |   |   |   |   |   |
| 3.1. | Promocija turističke ponude Bosansko-podrinjskog kantona Goražde  | * održane najmanje dvije manifestacije kojima se promoviše turistička ponuda Bosansko-podrinjskog kantona Goražde
* organizovani promotivni i drugi inovativni turistički događaji na rijeci Drini, koji promovišu turizam na području Bosansko-podrinjskog kantona Goražde
 | projekt | 2 | 14.000 | 7.000 |

*(13.3)*

*(Monitoring implementacije programa)*

Monitoring se provodi sa ciljem utvrđivanja da li se implementacija podržanih aktivnosti provodi u skladu sa potpisanim ugovorima i u skladu sa odredbama ovog programa. U cilju osiguranja procjene rezultata odabrani korisnici su dužni nakon i u toku utroška odobrenih sredstava dostaviti Ministarstvu za privredu Bosansko-podrinjskog kantona Goražde izvještaj o provedenim aktivnostima koje su odobrene za finansiranje iz programa.

Nadzor realizacije Programa utroška sredstava sa ekonomskog koda 614 100 RAZ 002–Tekući transferi drugim nivoima vlasti -za razvoj turizma vrši komisija Ministarstva za privredu Bosansko-podrinjskog kantona Goražde.

Mjerenje rezultata i provedenih aktivnosti će se vršiti na osnovu periodičnog monitoringa implementacije projekta sačinjavanjem zapisnika uz koji će biti sva neophodna dokumentacija kojom se dokazuje implementacija namjenskog utroška dodijeljenih sredstava.

U slučaju da rezultati monitoringa ukažu na značajni zaostatak u ispunjavanju ugovorenih obaveza, Ministarstvo predlaže Vladi donošenje odluke o povratu dodjeljene državne pomoći ili preusmjeravanje u skladu sa odredbama programa.

**-14-**

PROCJENA NEPREDVIĐENIH RASHODA I RIZIKA

*(14.1)*

*(Nepredviđeni rashodi)*

Kako bi se smanjili nepredviđeni rashodi unutar sheme podsticaja uvedeni su strogi finansijski kriteriji koji ograničavaju obim ostvarivanja podsticaja. Dodatno obezbjeđenje za nepredviđene rashode je uvedeno kroz minimalne/ maksimalne vrijednosti izdataka za svaki poseban cilj čime je program dodatno zaštićen od nepredviđenih rashoda.

Nepredviđeni rashodi mogu se pojaviti u slučaju povećane potražnje za podsticajnim mjerama, obzirom da, zbog nedostatka novčanih sredstava u budžetu Ministarstva za privredu Bosansko-podrinjskog kantona Goražde nisu planirana dovoljna sredstva za ove namjene. .

*(14.2)*

*(Rizici)*

Kako bi se smanjili rizici u procesu implementacije programa uvedene su novine i u procesu selekcije i u monitoringu aktivnosti koje su podržane u okviru ovog programa. Novine se odnose u omogućavanju službenicima terenske posjete i prikupljanju dodatnih informacija neophodnih za proces selekcije, te monitoring u toku same implementacije aktivnosti i mjera koje su podržane ovim programom.

Aplikanti su dužni planirati odgovarajuće mjere koje će poduzeti u slučaju ostvarivanja rizika koji mogu uticati na ostvarivanje ciljeva i rezultata koji su predviđeni u aktivnostima i mjerama za koje su dobili podršku iz ovog programa.

**-15-**

POTREBAN BROJ RADNIKA ZA PROVOĐENJE PROGRAMA

Za provođenje programa su nadležni zaposleni u Ministarstvu za privredu Bosansko-podrinjskog kantona Goražde i program ne zahtijeva angažovanje dodatnih radnika na provođenju programa.

Radnici Ministarstva koji će biti uključeni u implementaciju projekta su:

* Supervizor programa: Almas Pita
* Službenik za monitoring i izvještavanje: Sadeta Ahmetović
* Namještenik nadležan za administraciju: Refija Tatarin

Broj: 04-14-1102/15 **M I N I S T A R**

Goražde, 30.06.2015.godine

 mr.sci.Esed Radeljaš

Saglasnost na ovaj Program dala je Vlada Bosansko-podrinjskog kantona Goražde, Odlukom broj: 03-14-1016/15 dana 03.07. 2015. godine.